Priesvitný vodnatý výtok v 34tt: Môže súvisieť s užívaním Borogynu alebo iným stavom.
Dobrý deň, prosím vás som v 34tt a užívala som do dnes borogyn na mykozu. Dnes som zbadala priesvitný vodnatý vytok, ale iba raz za deň. Zľakla som sa, či nejde o odtok plodovej vody. Môže byť takýto výtok spoločný s užívaním lieku? Ďakujem
Dobrý deň,
ďakujeme za Vašu otázku.
Vzhľadom k tomu, že ide o vaginálne čapíky, výtok môže mať súvis s ich aplikáciou. Môže sa stať, že malé množstvo prípravku po rozpustení vytečie. Avšak keďže ste v 34tt a máte akékoľvek obavy, je potrebné o tom informovať gynekológa, ktorý zistí, či sa jednalo o spomínaný vaginálny prípravok, hlienovú zátku, poprípade plodovú vodu.
Prajem všetko dobré.
S pozdravom
Mgr. Emma Halás Haluščíková